Φιλοξενηθηκαμε στο χώρο των Teo, Soly & Fulvio για επτά ημέρες (6) διανυκτέρευσεις τον Αύγουστο του 2018. Ο χώρος ήταν ακριβώς όπως δείχνουν οι φωτογραφίες. Ήταν ευρύχωρος για 4 άτομα. Η τοποθεσία του είναι μαγευτική με θέα από τη μια μεριά το βουνό και από την άλλη το απέραντο γαλάζιο του Αιγαίου. Ήταν πραγματικά ένα ησυχαστήριο ιδανικό για κάποιον που θέλει όταν ξεκουράζεται να ηρεμεί πραγματικά. Μακριά από φασαρία ακόμα και από την φασαρία του δρόμου καθώς βρίσκεται μεν στον κεντρικό δρόμο είναι όμως χτισμένο πάνω σε πλάγια μακριά από τα πάντα.
Ο εξωτερικός του χώρος είναι πολύ καλά διακοσμημένος και προσεγμένος ώστε να προσφέρει στιγμές γαλήνης και ξεγνοιασιάς. Υπάρχει άπλετος χώρος όπου μπορεί να παρκάρει κάποιος το μεταφορικό του μέσον ο οποίος είναι ακριβώς μπροστά από την είσοδο του σπιτιού με αποτέλεσμα να είναι εύκολη η φορτωεκφορτωση των αποσκευών. Υπάρχει πολύ καλό εξωτερικό ντους, καλά προφυλαγμενο.
Ο εσωτερικός του χώρος είναι ευρύχωρος κι άνετος με αρκετά μεγάλο μπάνιο και ικανοποιητικό χώρο κουζίνας. Υπάρχει κλιματιστικό και ανεμιστήρας οροφής στον χώρο του σαλονιού ώστε αν κάποιος θελήσει να πάρει το γεύμα του εντός να το κάνει με αρκετή δροσιά. Στα υπνοδωμάτια υπάρχουν ανεμιστήρες δαπέδου. Οι παροχές του σπιτιού ήταν αρκετά καλές και δεν έλειπε τίποτα. Εντύπωση μου έκανε η μεγάλη συλλογή βιβλίων σε ειδικά διαμορφωμένα ράφια.
Οι οικοδεσπότες ήταν πάρα πολύ ευγενικοί, διακριτικοί, φιλικοί και πρόθυμοι να εξυπηρετήσουν σε οτιδήποτε τους ζητηθεί και να σε κατατοπησουν σχετικά. Η Soly κάθε πρωί μας ετοίμαζε ένα πρωινό αρκετά καλό ώστε να αναπτερωσουμε δυνάμεις για τις εξορμήσεις μας στις παραλίες της Κέας...
Ευχαριστούμε πολύ για όλα 🤗